פרש - עובדת זרה, ילדת בישראל? נגרש את תינוקך
עובדת זרה, ילדת בישראל? נגרש את תינוקך
26-10-2004, 10:38
משרד הפנים מגרש מישראל תינוקות של עובדות זרות: תקנה חדשה שפרסם ראש מנהל האוכלוסין, ששי קציר, מקנה לעובדות זרות שילדו בישראל פרק זמן של 12 שבועות מרגע הלידה, בו עליהן להחליט האם לעזוב את ישראל עם תינוקן או לשלוח את התינוק למשפחתן מחוץ לישראל. כך נודע ל-ynet.
לפי התקנה החדשה, עובדת זרה הנמצאת בישראל כחוק, ומצויה בחודש מתקדם להריונה (שישי ואילך) ועבודתה הופסקה מסיבה כלשהי, תוכל לבקש במהלך חודשי הריונה אשרת שהייה בישראל למשך כל חודשי הריונה עד 12 שבועות לאחר הלידה. ואולם, עם תום 12 השבועות יהיה עליה לבחור בין עזיבת הארץ לבין עזיבת תינוקה.
התקנה מהווה למעשה אישור רשמי למדיניות משרד הפנים, לפיה אין לאפשר גידול תינוקות של עובדים זרים בישראל.
לעובדים זרים השוהים בישראל באופן חוקי אין אישור להקים משפחה בישראל או להביא ילדים, ואולם בפועל ילדו עובדות זרות רבות בעת שהייתן בישראל.
על-פי חוקי המדינה, אין לפטר אישה מעבודתה בשל הריון, ואם פוטרה, על מעסיקה לשלם פיצויים בגין פיטוריה. במקרים בהם נמצאת האישה בחודש מתקדם להריונה, משלים הביטוח הלאומי את הכנסתה עד ללידת התינוק.
עד היום נמנעה המדינה מלדון בסוגיית הסדרת מעמדם של ילדי עובדים זרים שנולדו בישראל. על-פי חוקי הגנת הילד, חל איסור על גירוש ילדים מהארץ. ואכן עד היום הקפידה המדינה על כך. על-פי חוק הכניסה לישראל, חל גם איסור לגרש מישראל עובד זר אשר במשמורתו קטין. כך, נותרו בפועל בארץ אלפי עובדים זרים שהם הורים לילדים שנולדו בישראל.
בניגוד לעמדת פורז
משמעות התקנה החדשה שהוציא מנהל האוכלוסין, מוציאה את העוקץ מהחלטתו של השר פורז בעניין ילדי העולים, וקובעת, בניגוד לנהוג עד עתה ובניגוד מפורש לחוקי המדינה, כי ילדי עובדים זרים שנולדו בישראל - לא יוכלו לשהות בשטחה ויחויבו להסתלק.
"משמעות ההחלטה היא שעובדות זרות הנמצאות בישראל באופן חוקי, חייבות לא רק להימנע מהקמת משפחה, אלא גם להתנזר מיחסי מין למשך כל שהותן כאן", אמר ל-ynet גורם המקורב לעניין. "זו החלטה שערורייתית שקיבל ששי קציר, והיא נוגדת את כל החוקים הבינלאומיים הנוגעים להגנת ילדים".
ממשרד הפנים נמסר בתגובה: "הנחיית מנהל האוכלוסין מתייחסת לנשים הנמצאות כאן על פי חוק ומסיבה כלשהי הופסקה עבודתן. בהתאם לנהלים, עובד זר המגיע לישראל כחוק אינו רשאי להתלוות בבני משפחה מדרגה ראשונה ו/או להקים בארץ משפחה.
"הנחיה זאת, שניתנה על-ידי ששי קציר מתוך התחשבות בנסיבות המיוחדות, מטרתה למנוע מצב בו אשה בהריון מתקדם שהופסקה עבודתה תורחק מהארץ ולאפשר לה שהות מספקת הן במהלך הלידה והן לאחריה לשם התארגנות וקבלת החלטה על המשך שהייתה בישראל כחוק. ההנחיה ניתנה מתוך ראייה הומניטרית בלבד ולא משום סיבה אחרת".
26-10-2004, 11:04
האם במדינות אחרות המצב שונה? כלומר
בתגובה להודעה מספר 1 שנכתבה על ידי העכבר ששתק שמתחילה ב "עובדת זרה, ילדת בישראל? נגרש את תינוקך"
אם אחליט לעבוד ללא רשיון בארה"ב בהנחה שהצלחתי לעבור את הסינונים המעקים שלהם לקבלת ויזת תייר.
אם אתפס,לא אגורש?
26-10-2004, 11:10
מדובר בעובדות בעלות רשיון עבודה
בתגובה להודעה מספר 2 שנכתבה על ידי dana26 שמתחילה ב "האם במדינות אחרות המצב שונה? כלומר"
אנא עייני שוב בידיעה.
או קיי,לא שמתי לב שהן חוקיות
בתגובה להודעה מספר 3 שנכתבה על ידי העכבר ששתק שמתחילה ב "מדובר בעובדות בעלות רשיון עבודה"
אבל מצויין בפירוש שמדובר בעובדת שעבודתה הופסקה ועדיין יש לה את האפשרות להאריך את האשרה ולא לעזוב מייד.
נערך לאחרונה ע"י dana26 בתאריך 26-10-2004 בשעה 11:25.
אבל מדובר בעובדות הנמצאות כאן באופן חוקי...
בתגובה להודעה מספר 4 שנכתבה על ידי dana26 שמתחילה ב "או קיי,לא שמתי לב שהן חוקיות"
במקור נכתב על ידי העכבר ששתק
26-10-2004, 11:32
יפה שלא מגרשים אותה ממש ביום הלידה...
מה שמקומם בהחלטה הזאת הוא לא הסירוב העקרוני לאפשר לעובדות זרות לגדל כאן את ילדיהן - אלא בעיקר אופן ניסוח ההחלטה, המציבה בפני העובדת דילמה: או שתשלחי את התינוק שלך מכאן, או שתלכי יחד איתו.
כבר היה עדיף לקבוע איסור גורף לעובדת זרה שילדה כאן, להמשיך ולשהות בארץ, מבלי לאפשר לה בכלל את האופציה של משלוח תינוקה מכאן.
ההחלטה הנוכחית היא מין וריאציה מאוד לא מוצלחת על משפט שלמה.
אני לא בטוחה שהן היו מסכימות איתך
בתגובה להודעה מספר 6 שנכתבה על ידי העכבר ששתק שמתחילה ב "יפה שלא מגרשים אותה ממש ביום הלידה..."
שכן רובן השאירו שם ילדים גם לפני שנכנסו כאן להריון.
26-10-2004, 11:41
בתגובה להודעה מספר 7 שנכתבה על ידי dana26 שמתחילה ב "אני לא בטוחה שהן היו מסכימות איתך"
אני (כמדינת ישראל) לא אחראי על המוסר והערכים שלהן - אלא על שלי. אני, כמדינה, לא רוצה להציב בפני אמהות אופציה כזו, של "או את או התינוק שלך" (או יותר נכון: "או התינוק שלך, או שניכם גם יחד").
אני אגב גם לא בטוח שרוב העובדות הזרות השאירו מאחוריהן ילדים. זו נראית לי הכללה לא בהכרח מבוססת, ובכל מקרה, גם היא לא רלוונטית מהסיבה הנ"ל.
יכול להיות מאוד שאתה צודק
בתגובה להודעה מספר 8 שנכתבה על ידי העכבר ששתק שמתחילה ב "לא רלוונטי"
אבל עובדת זרה באה לכאן לתקופה מוגבלת עלמנת לעבוד.
לא עלמנת להקים כאן משפחה ולהאר לתמיד כאורחת שממומנת מכספי הציבור.
נכון זה מסריח נכון זה לא נראה יפה אבל אם הן מחליטות להקים משפחה הן צריכות לדעת שהן הפירו את תנאי קבלת הויזה והן יצטרכו לעזוב.
אז או קיי שלא יתנו להן את האופציה להשאר כאן לבד ויחליטו מראש שאישה כזו תחזור לאחר חופשת לידה לארצה.
26-10-2004, 11:50
בתגובה להודעה מספר 9 שנכתבה על ידי dana26 שמתחילה ב "יכול להיות מאוד שאתה צודק"
26-10-2004, 11:42
איך שלא נסתכל, זה קטע מסריח. :((ל"ת)